b'\n_START_ARTICLE_\nWanhatango\n_START_SECTION_\nJuhani Tahvanaisen oivallus ja wanha tango -nimen syntyminen\n_START_PARAGRAPH_\nTahvanaisen opettaessa  tangon askeleita ruotsinsuomalaisille 2000-luvun alussa, joukossa oli joitakin vanhempia tanssinharrastajia, joilla oli hyvin omintakeinen tanssityyli. T\xc3\xa4m\xc3\xa4n tyylin Tahvanainen muisti itsekin n\xc3\xa4hneens\xc3\xa4 vanhempiensa tanssimana 1950-luvulla ja alkoi selvitt\xc3\xa4\xc3\xa4 sit\xc3\xa4 tarkemmin haastattelemalla vanhoja tanssinharrastajia ja vanhempiaan sek\xc3\xa4 selaamalla vanhoja suomalaisia elokuvia. T\xc3\xa4t\xc3\xa4 kautta l\xc3\xb6ytyi t\xc3\xa4m\xc3\xa4 alkuper\xc3\xa4inen Suomessa tanssittu tangotyyli, jolle Tahvanainen antoi nimen wanha tango, ja samalla h\xc3\xa4n my\xc3\xb6s m\xc3\xa4\xc3\xa4ritteli sen tanssitavan ja tyylin, askeleet ja kuviot tanssiin ja alkoi opettaa sit\xc3\xa4 omilla kursseillaan. Tahvanainen my\xc3\xb6s rekister\xc3\xb6i t\xc3\xa4m\xc3\xa4n tanssityylin omaksi tuotemerkikseen. _NEWLINE_V\xc3\xa4hitellen tietoisuus tanssista lis\xc3\xa4\xc3\xa4ntyi, ja Tahvanainen alkoi j\xc3\xa4rjest\xc3\xa4\xc3\xa4 my\xc3\xb6s ohjaajakoulutusta tanssiin, koska sit\xc3\xa4 ei kukaan osannut opettaa. Nykyisin tanssi  tunnetaan koko maassa, sit\xc3\xa4 opettavat koulutetut opettajatn ja ohjaajat tanssikouluissa  ja -seuroissa Tahvanaisen oppien mukaan my\xc3\xb6s Ruotsissa, Sveitsiss\xc3\xa4, Saksassa ja Kanarian saarilla. T\xc3\xa4t\xc3\xa4 tanssin m\xc3\xa4\xc3\xa4rittely\xc3\xa4 tietyll\xc3\xa4 tyylill\xc3\xa4 tanssittavaksi ei ollut aikaisemmin tehty. _NEWLINE_T\xc3\xa4t\xc3\xa4 kautta l\xc3\xb6ytyi my\xc3\xb6s ensimm\xc3\xa4inen suomalainen tangos\xc3\xa4vellys, Emil Kaupin s\xc3\xa4vellys "Salainen perint\xc3\xb6m\xc3\xa4\xc3\xa4r\xc3\xa4ys", joka oli omistettu nuottikirjoituksen mukaan ensimm\xc3\xa4iselle suomalaiselle  tangonopettajalle Hilma Liimanille. Tanssinohjaaja Pekka Palmio l\xc3\xb6ysi teoksen nuotit Suomen Elokuva-arkistosta ja l\xc3\xa4hetti ne Juhani Tahvanaiselle. Erkki Friman tekin nuoteista uuden sovituksen, ja sanat nuotteihin teki Juhani Tahvanainen sata vuotta s\xc3\xa4velt\xc3\xa4misen j\xc3\xa4lkeen. Levy" Suomalainen tango 100-vuotta" julkaistiin tangon Suomeen tulemisen satavuotisp\xc3\xa4iv\xc3\xa4n\xc3\xa4 2. marraskuuta2013 Helsingin Kulttuuritalon gaalaillassa Dallape-orkesterin s\xc3\xa4est\xc3\xa4m\xc3\xa4n\xc3\xa4 ja tangokuningas Saska Helmikallion laulamana.\n_START_SECTION_\nWanhan Tangon SM-kilpailut ja Maailmantango\n_START_PARAGRAPH_\nTahvanainen esitti vuonna 2010 tamperelaiselle tanssiseura Hurmiolle ajatuksen wanhan tangon SM-kilpailuista. Ajatus eteni nopeasti, ja wanha tango otettiin mukaan Tampereella vuosittain j\xc3\xa4rjestett\xc3\xa4v\xc3\xa4\xc3\xa4n Maailmantango-festivaaliin. Tapahtuman yhteydess\xc3\xa4 alettiin  j\xc3\xa4rjest\xc3\xa4\xc3\xa4 wanhan tangon kursseja ja SM-kilpailuja. Tapahtuma on kasvanut vuosi vuodelta, ja yh\xc3\xa4 enemm\xc3\xa4n kilpailijoita ilmoittautuu mukaan. _NEWLINE_Wanha Tango on saanut my\xc3\xb6s oman logonsa ja verkkosivustonsa, jossa kerrotaan tangon tulosta Suomeen, erilaisista tapahtumista, kursseista sek\xc3\xa4 lajin tanssitekniikka, askeleet ja kuviot, ja  lis\xc3\xa4ksi wanhaa tangoa opettavat ohjaajat ja opettajat.'